Spørgsmål: Min veninde har netop opsagt sin boks i en mindre rideklub. Hun har i den tid, hesten har været opstaldet på stedet, haft sin del af de staldvagter (weekendvagter) opstalderne deler imellem sig. Hun opsgade sin boks den 1. september og fraflytter i løbet af september måned - men klubbens bestyrelse insisterer på at hun skal komme og tage sine tildelte staldvagter flere måneder efter hun er fraflyttet - hun har taget kontakt til en advokat, der siger, at man ifølge lejeloven kun kan lade en sådan forpligtigelse følge selve lejemålet - altså boksen - men hvordan er det andre steder? Er det normalt at man skal påtage sig den slags opgaver længe efter man har flyttet sin hest?
Svar: Nej, det har jeg godt nok aldrig hørt før. Da jeg stod i stalde med staldvagter, tog man sin tørn mens hesten stod der. Når der kommer en ny opstalder ind, skal denne jo have tildelt vagter. Indtil da bliver vagterne, som fraflytter havde, fordelt mellem de øvrige opstaldere. Sådan har det i hvert fald altid været de steder hvor jeg har været.